정조 20년
奎章閣啓目嘉慶元年十一月二十八日右副承旨臣李肇源敬奉傳旨抄啓文臣金近淳李勉昇柳遠鳴曺錫中金履載金處巖洪奭周徐俊輔李英發金熙周金熙洛李東萬洪樂浚姜浚欽等當爲疑心條對更等竝推考爲只爲下奎章閣爲良如敎推考次金近淳年二十五李勉昇年三十一柳遠鳴年三十七曺錫中年三十四金履載年三十金處巖年四十二洪奭周年二十三徐俊輔年二十七李英發年二十九金熙周年三十七金熙洛年三十六李東萬年三十七洪樂浚年三十六姜浚欽年二十九白等矣身等無非兔園之駑劣而童習不資於五經壯行無事乎三物乙仍于拈出初學易知之疑義徠汝雪夜揭爲淸問矣等縱曰憃甚尙亦知感於作興之苦心是去乙所謂附對之券啖芋吞棗如嚥如啞發明新反反失本旨明德不知爲何事心性不識其何物德之釋旣下得一字是隱則去頭折尾依俙說到於性與理之間者是豈知之爲知不知爲不知之道乎是旀程子雖以明德屬性而此不過帶得別般微旨欲令後學自覺谿逕敎是如乎矣等之無難直屬於性殆若性是明德然者由前而有拖泥之嘆由後而無鑽堅底意是置況旀指擧本心之訓欲聞其然之由玉溪之所以獨覺文成之緣甚竊取一不提及於請申以下者實爲莫曉之端是如乎明德之義姑且舍是矣等未造大人之域優過赤子之年是隱則跂及俯就之工必有忖度於腔裏是去乙善屬惡屬何不明言是旀矣等均賦降衷之理俱全成形之器沖漠無眹之本然體狀妙合以凝之氣質源委不待先儒氏訓詁而亦必有猜得彷彿於咿唔之餘者而所謂條陳恰如癡夢然則性是一物耶二物耶主於理耶主於氣耶理先而氣後耶氣發而理隨耶從心從生則性不可謂之氣乎元有此理則理何以賦於氣乎是隱乙喩氣質之性孔子先言之性相近是也本然之性子思創說之大本之中是也到今說性須屬本然之後爲吾黨之士若屬氣質之邊爲蔥嶺之派豈不是千古之疑案而呱呱之時飢啼索乳恂恂之際惟酒無量是皆大人赤子之心不失其正之謂而同是心也正然後純善未必關於赤子與大人之分則何以謂惟大人者不失赤子之心云乎是旀條問中第一義在於性有未發已發之剖析是隱則矣等所對全不曉得或闕而不對或對而錯解矣等徒聞心只有未發已發而不知性亦有未發已發而然是隱喩抑心與性區以別之以已發不欲屬之性而然是隱喩明道雖云纔說性時便已不是性而亦云惡亦不可不謂之性則未發之於惡豈有可言乎是旀寂然不動性之未發也感而遂通發以爲情也聖人若不揭出情字則七情之發四德之端謂之已發之性可乎謂之兼氣之理可乎名之曰性而曰未發曰已發其說如何其義亦如何此一款分明知得無所疑晦是隱則心之出入心有善惡更何爲於覶縷乎矣等各竭所知無或如前之泛忽爲旀矣等對券又有極可寒心者理有善惡出於程訓作合字看見於朱書而混圇說去於上下段殊不辨爲程爲朱兺除良引用經文旁及諸家也往往有渠做渠說把今爲古驟看之若有何許儒者如許箋註是如可細究則特俗所謂石間贋說場屋之間尙不敢架空爲辯以眩主司之眼是去乙御題事體何等嚴重而無難干冒不覺其罪上添罪之歸於是乎玷奎選而辱明命大矣大抵榮寵矣等拂拭矣等欲望其責成之實效矣等豈或不能領會而他事卽無論經學一事甚於燕轅而適越竊笑之群譏之至于昨日條對而莫逃於照燭之中其爲駭然孰甚於是拔例發問爲去乎右項諸條除尋常一一詳告爲有矣萬一不悛舊習草草對供雖至十問百問期於直對而後已以此知悉亦傳敎問目敎是臥乎在亦洪奭周段矣身年淺識蔑百不猶人文學才華俱居人後至於經傳上工夫尤爲掃如誦習則徒資口耳講論則徒歸說夢乙仍于莫重御題條問附對之際全不識肯綮之所在只以荒雜亂囈之語草草說去莫逃矇經之恥自速臆對之罪致勤十行聖問惶懍震越不知攸達是白齊矣身以萬不近似之蹤猥玷金榜之名濫叨文華之選頂踵毛髮罔非化裏之陶甄而至若旬製月講前後勸課必以經旨之硏賾爲設敎之第一義者亶出於作成之苦心是白乎則矣身雖至愚豈不知銘心感佩服膺遵守仰體聖慈之萬一而只緣魯鈍之姿性難化昏濁之氣質易蔽初學易知之疑義全昧向方不知明德心性之爲何許物事蓋緣平日全無體驗實踐之工雖或尋摘陳編剽竊緖言是白乎乃都與自己身心上茫無交涉是白乎等以措辭之際瘡疣百出大學一部乃是學者發軔最初門路而明德二字又是大學開卷第一大文是白乎則名以讀書所做者何工而解釋剖破之際全欠指的切實之見雖幸免其直屬於性是白乎乃但以言德而主乎心言心而該乎性兩句囫圇說去是白如可卒乃以本心二字兼該心性之意結之而終不能明下訓詁於德之一字者浸漶疎忽極爲惶悚是白置今於嚴敎之下又何敢强所不知妄意遂非以爲罪上添罪之歸是白乎旀至若玉溪本心之說段竊以爲明德之義固兼心性而屬心分數似多是白乎乃若但以心之一字泛然說去則未免專遺却性一邊乙仍于將於心字之上下得本之一字直指本然之體而自含性字之意在其中者乃是盧氏獨得之見而先正臣李文成之特圈於聖學輯要者厥有深旨是白乎則只於虛頭以數行蕪語略爲訓釋而條對之際不能再爲鋪敍者尤是迷劣顚錯之致是白遣至於大人赤子之心段雖以初無不善之意依俙說去而企及俯就之工乃是自己所當切實體認處則矣身雖極駑劣是白乎乃天賦之衷本無聖凡之異昏昧蔽塞之中亦或有一點明處則區區所期亦豈不在於上造大人之域復其赤子之心而辭不達意終歸吞棗是白遣性一而已矣就其中專拈理說則爲本然兼氣而言則爲氣質顧何可析而二之是白乎旀有是理然後有是氣有是氣然後是理有所著理之與氣猶形之與影不可道今日有理而明日有氣若推本言之固當以理爲主而亦不可以先後二字界限區別反歸於析爲二物之病是白乎旀無論七情與四端善幾與惡幾發者氣也所以發者理也氣之所發而理在其中乙仍于我東先正亦於此下一乘字若曰氣發理隨則著一隨字恐不無先氣後理之病是白乎旀性卽理也而無是氣則亦無以成形乙仍于旣未成形則又不容說性才說性時性便在氣中雖曰元有此理而有是氣然後此理方有歸著處此程子所以謂性卽氣氣卽性而朱子亦必曰氣以成形理亦賦焉者若乃氣質之性發於相近之語本然之性揭自天命之句雖若有專言理兼言氣之不同是白乎乃聖賢立言各有所指實無二致至若蔥嶺作用之說乃出於認心爲性其於吾儒氣質之論亦無相干是白乎矣以矣身蒙學蔑識何敢以一言臆斷千古疑案是白乎旀飢啼索乳乃赤子眞情之發見惟酒無量亦大人天理之爛熟大抵赤子之未有知識大人之通達萬變雖曰不同而其純一無僞不離乎本然之善則一也正然後善而復其本然然後正則大人赤子之外皆未免失其本然是白乎則又安可謂之純善是白乎旀條問中性有未發已發一款段乃是一篇中頭腦而矣身管窺蠡測茫無所得只知未發之爲性善之體已發之爲性發之情初不知氣質之性便屬已發雖非敢區別心性不欲專屬而旣於本原上未有的見是白乎等以數語仰對草率莫甚終乃歸重於心上迷錯之罪無所可逃是白齊蓋在天爲理在人爲性名之曰性便屬形而下者則又豈無未發已發之可言而況旀未發之中謂之大本旣曰大本豈可言惡則氣質之有善有惡屬之已發的然無疑是白去乙矣身迷賤之見只拘於性發爲情之一語意謂已發之後只可謂之情不可謂之性且竊謂未發已發自一界限本然氣質亦自一界限自不相涉謂氣質用事之時爲已發則可便謂氣質之性爲已發則不可故胡亂說去以致錯對是白遣四德之端七情之動乃是性之發處則固可謂之兼氣之理亦可謂之已發之性而株守之見竊以爲謂之性之已發則可謂之已發之性則終涉未妥是白置至於理有善惡一款程子之所論朱子之所解雖僅免混爲一段而下語不明且其謂之記錄之錯者終不知何人所言而糢糊說過不誠無實罪尤難逭以此以彼專由於自己身上明明德之工未嘗實下手去做其辜負指導責成之恩已無可言而緘問之下又未能一一詳陳荒雜錯誤反有甚於前券惶恐震懍尤無所容傳旨內辭緣惶恐遲晩敎味白齊徐俊輔段矣身姿品劣下知識蔑裂學未窺於陳編字莫卞於魯魚乃以唐金華被選之蹤反愧漢羽林通經之類而若其經傳上工夫尤涉掃如乙仍于前後講席屢承飭敎是白乎矣亦不能着意誦習仰副勸課作成之聖恩句讀則或致錯誦文義則益復專昧已萬萬惶懍是白遣至於今番御製條問之頒下也全篇所對無非俚雜程門說性尙矣無論蘓家癡夢亦不敢望是白乎所此專由於童習無素懶惰成性雖或粉飾於表賦之制是白乎乃未免荒囈於性理之學乃敢臨時應拙草草說去自不掩其杜撰之歸是白如乎十行絲綸致勤緘問而不敎之責至及於矣身之父悚息隕越不知攸達是白齊明德朱子釋之以虛靈不昧具衆理而應萬事則矣身只知心統性情之爲明德是白乎旀程子之以明德屬性卽亦引而不發之微意是白乎則雖老師宿儒之探賾硏究未易覰得其言外之旨是白去等況旀如矣身之愚昧其何敢强所不知是白遣玉溪本心之喩段心字上着一本字則理在其中發所未發此李文成所以獨契斯語而載之聖學輯要矣身所知不過如此是白遣獨覺之見竊取之意矣身初未知得不敢臆對尤增罪戾是白乎旀性有本然氣質而單指形而上者謂之本然以理而兼言氣謂之氣質其理則一也是白遣性卽理也然指本然則主於理而捨氣質則亦無以見性必也主於理而兼言氣質乃可以言性是白乎旀自其本原而言之則有是理然後有是氣自其賦與者而言之則氣成形然後理賦焉是白如乎至若理氣先後矣身謏陋亦無指的尤增罪戾是白遣從心從生指是理之墮在氣質而言則主於理而兼言氣可也是白乎乃專言氣則不可是白遣元有此理卽指本原而言而非氣則理無掛搭處此可見理氣之元不相離是白乎旀大人之心天理渾然赤子之心人欲不萌是白乎則同一純善而至於中人以上大人以下猶有待乎勉强克復其與大人赤子之心煞有間焉而不失云者亦似非以此證彼之喩是白乎矣矣身愚闇亦無以指一仰對尤增罪戾是白乎旀性有未發已發之剖析辯論卽是條問中第一義而矣身只知心有已發未發而不知性亦有未發已發且慮其以已發屬性反涉妄發所對自歸於含糊尤增罪戾是白遣程子所云惡亦不可不謂之性者卽指氣質之性而言若乃未發則大本之中也夫豈有惡之可言乎矣身徒聞未發爲性已發爲情而初不知本然爲未發氣質爲已發是白加尼伏承聖敎始乃怳然覺悟至若揭出情字之前當從何義矣身蒙昧不敢的對是白乎乃以臣愚見謂之性之已發則可謂之已發之性則不可蓋先言性次言已發則固完全而先言已發次言性則恐涉語病而矣身庸鈍乃敢以臆見仰敷尤增惶恐矣身愚迷蒙騃前於條問之下不免混圇仰對今於緘問之際未能明白指陳罪上添罪不勝震越傳旨內辭緣惶恐遲晩敎味白齊金熙洛段矣身性本鹵莽術又空疎生長山南鄒魯之鄕而不能遵守乎父兄師友之敎導兺除良猥被榮選得蒙聖上陶甄之化者于今三年于玆是白如乎前後大學近思之講旣不能仰體聖念之萬一而自顧伎倆只是吳下之舊蒙是白乎所今番明德條問之下含糊說去不能一一卞明是白在果矣身愚騃不謹之罪萬殞猶輕是白乎旀明德之訓是就是心之包乎性而光明燦爛無有一毫迷昧處說去是白去乙矣身不能曰心曰性明白說去是白乎旀程子雖以明德屬性而帶得別般意思是白去乙矣身孤陋寡識不知別般意思是何意兺除良竝與程子本文而不知是白乎旀玉溪本心之本字是所謂義理具足之本心而纔言本字又是天理本然之義則玉溪之獨見恐在於是是白乎旀文成之竊取疑亦不出於此是白去乙矣身又不讀文成之書不能詳細仰對是白乎旀通達萬變大人之心純一無僞赤子之心則心之善者當屬於此而纔着心字便具氣質則其或駁或雜而流於惡是理勢之必然是白去乙矣身茫然不知善惡之分是白乎旀主理而言謂之本然兼氣而言謂之氣質故先正臣李滉有人乘馬馬乘人主馬主人之語此其性之有二名是白乎旀理氣不可分先後此是朱夫子定論而自天命而言則理先而氣後自稟受而言則氣先而理後而氣發理隨又是七情之感則可論於情而不可論於性是白乎旀理非氣則無所掛搭氣非理則只是空殻所以性字從心從生以明其不相離之意而以性而謂之附於心則可也以性而謂之氣則不是本然之性是白乎旀元有此理便有此氣而有則俱有生則俱生則理之賦於氣固是當然是白乎旀孔子言氣質之性而以相近言之子思言本然之性而以大本言之是白如乎若以本然之性而把做氣一邊說去則正是韓子性三品之說而充類而言則蔥嶺之氣味也是白在果必須以本然二字專屬於理然後方不失吾學頭腦是白乎旀赤子大人之心或能通達乎萬變或能純一而不雜則此是得心之正者耳苟得其正則似無關於大人與赤子而纔言大字體段已具是白遣纔言赤字良能自在是白乎則惟大人不失其正惟赤子方得正而不失其赤子之心非大人其能之是白乎旀性之有未發已發猶心之有未發已發而矣身初不區別是白遣明道雖云才說性時便已不是性云爾而此是除却氣質剔發本然而言是白乎旀惡亦不可不謂之性云者此是專言氣質而言是白乎所若言其本然之未發是白乎則夫豈有惡之可言是白乎旀情之爲言卽由中直遂之謂是白乎則寂然不動惟性字當之是白乎所四端七情之發謂之已發之性兼氣之理則恐不穩當是白乎旀旣謂之性則已具得動靜之體而未發也體有以立已發也用有以行則曰未發曰已發恐不出此是白乎旀至於理字作合字看者蓋出於朱夫子語類中而昏昧不察遽以先儒二字而引之者萬萬悚惶是白乎所此非但矣身之誤解經旨之罪而已是白乎旀矣身不學無識莫重進御文字全無所稽敢自擅用是白在果今於緘問之下昏迷舛錯不能一一仰對是白如乎傳旨內辭緣惶恐遲晩敎味白齊金近淳段矣身以姿則至庸陋以才則至蔑裂以識則至蒙騃加之以不學而鹵莽是白如乎犯古人不幸之戒濫通仕籍際聖世俱收之會至玷華選是白乎所矣身竊自伏念天之生人均賦以仁義禮智之性虛靈不昧之心無問於貴賤凡聖則矣身雖至庸陋至蔑裂至蒙騃至南莽是白乎乃亦是均賦中一物也是白乎則若所謂明德二字初非欠闕於降衷之初是白乎旀且念矣身世祿之裔也顧惟祖先之全德參以家庭之舊聞豈不聞心性之本自具足明德之不可昏蔽乎苟惟學焉則蒙陋之姿可化爲高明蔑裂之才可變爲超卓蒙騃之識可使爲透徹孔子曰上智與下愚不移程子註其下曰人性皆善無不可化之人惟自暴者拒之而不信自棄者絶之而不爲雖聖人不能化而入也矣身奉此聖訓內自循檢是白乎則姿稟之庸鈍才識之鹵下下愚之目誠若爲矣身準備而乃若其心則圖所以不自歸於自暴自棄聖人難化之科而只緣矣身幼而厭學長而失學科擧而廢學今又早入仕而遂不學矣然則鈍根何時而可變哉一自入選以來偏蒙拂拭之恩過被作成之澤旬製月課過等或玷經筵講席小疵不錄至於立朝事君持身處物必俾之本於經義諄諄以體驗踐履爲敎耳提面命不啻如慈父之詔迷子聖人之化豚魚而乃矣身則今日如昨日今年猶去年一是鹵莽一是蒙陋每登前席仰聆聖問則茫如墜煙睯如說夢口讀或多吃吃文義專歸昧昧隔靴爬痒燕轅適越易知旣昧難解何論免不固幸居通奚望是白遣至於今番條問之誕敷也特以明德二字反復垂問思見其抱負之如何見解之如何而亦所以因此而牖其迷蒙開其進修俾知夫理氣分界明德體用而咸囿於大中至正之域少變其塵蔽茅塞之質而至若矣身身對揚之意非敢不切而講究之見本無可獻眞所謂物不素具不可以應卒是白乎所語到於屬性屬心爲理爲氣之分則糢糊爲記專欠明白言及於大人赤子本然氣質之殊則掇拾緖餘專久眞切單指兼指之異義而意見或差分看合看之殊旨而蹊逕多錯隨語生疵逐句杜撰兺除良聖問中未發已發之性有善有惡之心實爲一篇之肯綮而昧然臆對漫漶而說去是白乎則義理大源頭疎忽如此固已萬萬悚恧是白乎所及伏見評批下者誨責截嚴至及先故矣身之荒墜先訓孤負聖意至是而畢露無餘矣身滿身惶汗無所措躬家庭之內不肖莫甚僚寀之間擧顔亦恥緘問之下尙何敢更事覶縷重犯唐突之辜乎亦何敢草率敷陳又重忙錯之罪乎矣身到此地頭心神慌亂只伏思奉讀聖問句句入思字字究義潛心靜處以求所謂光明本具底心性而不終爲聖世陶甄中一箇棄物是白乎則是矣身萬一分自新少贖之一條路是白乎矣悚懍震越不知攸達傳旨內辭緣惶恐遲晩敎味白齊金履載段矣身以識則蒙騃以業則蔑裂多年講製之列曾無分寸之長是白乎則其所辜負於仁天作成之恩者固已萬萬難贖之罪是白遣至於昨年還付之命特出玉成之念則矣身雖愚迷無知猶非木石也豚魚也亦豈不知榮知感痛自刻厲思答我聖上至意之萬一而只緣才不逮人學未知方雖於功令之文尙未能依樣畫葫若夫經術之學尤何有一斑窺管居常愧懼若無所容是白加尼乃於今番條問之下窮思仰對者全失肯綮言言隔靴段段含糊致有此淑問之擧惶隕震越罔知攸達是白齊明德二字朱子旣釋之以所得乎天又曰虛靈不昧而兩句之間着一而字通作一意是白乎則可見此得乎天者無他只此虛靈不昧底物事而理無形象不可以虛靈言則明德二字惟可看作心之本體故矣身所仰對猥以爲明德者指心之本體而言性卽其所具之理爲辭是白乎乃下一德字則在天爲理在人爲性之分所宜明白說到而矣身之愚昧未能及此是矣身之罪也矣身旣以明德看作心之本體則雖不敢直以明德屬性是白乎乃程子立言之旨旣有別般微意則所宜明白剖破而矣身之愚昧未能及此是又矣身之罪也旣曰本心則指心體之本然而言是白置心之本體至虛至靈涵具萬理洞澈無間是白乎則卽一心字可以包性情而言卽一本字可見光明之體乙仍于矣身妄對以本心二字足以該明德之義是白乎乃玉溪之所以獨得文成之所以默契必有精義之可言則所宜明白指陳而矣身之愚昧未能及此是又矣身之罪也心固氣也然則其精爽之最靈不比於氣稟之氣初未有惡者之可言是白如乎矣身妄以心之惡者屬之於氣拘物蔽之後是白乎乃其善者旣曰赤子心大人心則其惡者亦當明白分屬而矣身之愚昧未能及此是又矣身之罪也性則一耳有本然氣質之殊由其所指之不同然理氣混融雖不可混看亦不可離說是白乎則只可謂單指兼言恐未可主理主氣而言是乎旀自本源而言則有是理而後有是氣自稟賦而言則有是氣而後理得以寓焉然而理氣元不相離有理卽有氣有氣卽有理亦未可以先後爲言矣生之謂性指理之墮在形氣者而言則是固兼氣質之性是白乎矣亦未可專以氣爲言是白乎旀此理雖曰元有理不懸空卽氣而見是白乎則捨氣而無以言理矣不以本然言性則失孟子道性善之意專以氣質爲性則近釋氏主靈覺之說是白乎乃若乃程子不明不備之訓最爲渾圓而不破是白乎旀赤子之心純一無僞大人之心通達萬變雖其純善而不失正則一耳是白乎乃觀於本註之不失本然與復其天命煞有分界矣至於性之有已發未發矣身之蒙昧初未嘗見得到此未敢有臆對是實矣身難貰之罪是白乎旀程子之言惡亦不可不謂性者是兼氣質而言是白乎乃若其未發則是大本之中豈有惡者之可言乎矣身徒知未發爲性旣發爲情之說是白加尼伏見諸券之批下者始敢略知未發之時氣不用事純善而無惡可見本然之體纔發之後理乘於氣氣已相雜便屬氣質之性是白乎則性之未發卽是本然之性性之已發卽是氣質之性是白乎旀四德之端七情之發皆指理乘氣發者而言則若無情字直以已發之性稱之無所不可以兼氣之理言之亦無所妨只在人看得之如何是白如乎一性字而分說本然氣質不害爲發前聖未發是白乎則一性字而言已發未發尤豈不明白簡易乎朱子訓則矣身僅免誤引先儒說則矣身不敢杜撰是白乎乃矣身旣不能明陳於條對之日今又强所不知模索仰達於緘問之下重犯罪戾無地自容傳旨內辭緣惶恐遲晩敎味白齊曺錫中段矣身姿本庸鈍識又鹵莽雖或免昧丁之譏亦有愧卞亥之見至於經旨尤是蔑如乙仍于前後闡經之聖意勸學之睿念不翅如慈父之詔迷子嚴師之訓蒙學而旣不能仰體作成之意俯就講究之工是白如乎甲寅大學之講昨冬近思之篇俱未免漢儒之說夢賈邊之錯解悚惶之極至今未已是白加尼至於今番御題之條問其所仰對專沒肯綮只事含糊不知明德之爲何物心性之爲何事致有此緘問之擧是白如乎矣身到此地頭益不勝遍身惶汗滿心悚恧是白乎所明德二字朱子旣釋之以虛靈不昧具衆理而應萬事則其曰虛靈不昧者心也其曰其衆理者性也其曰應萬事者情也程子明德屬性之訓以矣身蒙昧未及詳知矣身條對只以合心性而爲言是白遣全沒明白指擧是白乎則是乃矣身之罪是白遣玉溪之獨覺文成之竊取事段單擧一心字雖不足盡明德之訓是白乎乃加一本字如朱子所云良心是明德是白乎則可見理具於其中自然有光明洞澈底意思是白乎所玉溪之所以創說而文成之深味是說至載於聖學輯要是白乎則矣身但知文成見得之卓爾是白遣許多深意奧旨矣身實不能覰得是白乎則是又矣身之罪是白遣赤子之心純一無僞而大人者不失焉則心固無惡之可言是白乎矣泛論衆人之心不無氣質之所拘是白乎則此可見心之不能無惡而惡之一字當屬之氣質是白去乙矣身不能明白說去而只以禹謨所云人心惟危通書所言善惡分等語糢糊爲言是白乎則是亦矣身之罪是白遣性本無二而指其本然處氣質處有二名焉比如水則一也而從其淸者而爲淸水從其濁者而謂濁水也是白如乎其本然則主於理其氣質則主於氣是白遣在天爲理在人爲性則理先而氣後也理氣形體而寓於氣而可見則氣先而理後也朱子以爲理氣無先後是白乎則此說尤爲發明是白遣從心從生則性可謂之氣而理寓於其中元有此理則性可謂之理而非氣無所賦其理是白乎旀全屬本然則孟子之言性善者而至於全屬氣質則蔥嶺之論墮於一邊是白如乎矣身之不能區別指陳者是又矣身之罪是白遣勿論赤子大人若其心之正者則因純乎善者是白乎乃盡性而踐形不失赤子之本心則惟大人爲然也是白遣條問中第一義在於性有未發已發是白如乎寂然不動是其未發也感而遂通是其已發也未發之謂本然已發之謂氣質是白乎所以此觀之性亦有未發已發是白去乙矣身全不曉得徒知心有未發已發而言是白乎則是亦矣身之罪而亦非區別心性以已發不欲屬之於性而然是白遣性之未發也似若無惡之可言而旣賦於人而後有性之名則不能無氣質之所拘而不可謂之純然無惡也是白遣發於性者是謂之情而雖無情字之揭出是良置七情之發四德之端是其兼氣質而言則謂之已發之性可也謂之兼氣之理亦可也未發爲性已發爲情而若就性中分作未發已發看則指其本然而爲未發指其氣質而爲已發此說至爲精密而其義可謂詳備是白如乎以此觀之則心有出入者指其操存舍亡而言是白遣心有善惡者蓋以心統性情而言是白去乙矣身拘攣於俗見不能明言的陳是白乎則是亦矣身之罪是白遣理有善惡程子之訓也作合字看朱子之說而近思錄釋疑釋程子之訓而以朱子之說載於小註是白乎等以矣身條對僅能分別程朱之說而至於先儒說之泛稱只憑依俙彷彿之語而遽然引用自歸於欺罔之科是亦矣身之罪是白乎旀今於緘問之下又不能逐條詳陳强其不知如是臆對罪上添罪悚懍隕越不知攸措是白如乎傳旨內辭緣惶恐遲晩敎味白齊李勉昇段矣身性本愚陋學又鹵莽尋常功令之文尙不猶人經傳微奧之旨尤是蔑如名忝榮選而有濫竽之羞橫經前席而有面墻之恥是白如乎仁覆之天無物不遂甲寅大學之講旣示入德門路昨年近思之講俾免走作他岐循循敎誘不啻如慈父之詔幼子是白乎矣懶惰成習不能專意講究孤負我聖上作成之意是白加尼今番條問之下其所仰對全沒着落惟事糢糊不知明德之爲何物心性之爲何事是白遣强其不知罪上添罪致有此緘問之擧惶懍之極無所逃罪是白如乎明德二字卽開卷第一義也程子之以明德爲性卽發所未發闡明幾微之意是白去乙矣身寡陋不能詳知是白遣只以合心性之說含糊做去全欠明白是白乎則矣身之罪一也先儒之訓明德者非不詳備是白乎矣玉溪本心之一本字兼道得理一邊是白乎等以以文成卓爾之見所以深味是白乎矣輯要等書矣身不能詳考未免失對矣身之罪二也論大人赤子之心是隱則固純乎善是白乎矣就衆人拘於氣質處言之則不能無惡是白去乙聖問之下又未詳對矣身之罪三也性固無二是白乎矣墮在形氣之後始有氣質之目是白如乎譬如水本淸也而置之淸器則淸置之濁器則濁是隱則豈以水之有淸濁謂水之有二般是白乎乙喩本然則主於理是白遣氣質則主於氣是白乎旀在天爲理在人爲性是白乎則理先而氣後也氣以成形理亦賦焉是白乎則氣發而理隨也朱夫子理氣無先後之訓豈亦爲此而發是白乎喩矣身素昧經旨不敢仰對矣身之罪四也生之謂性便指氣質是白乎則從心從生不可不謂之氣是白遣形而上者理也形而下者氣也則敷施發用不得不寓於氣是白乎旀本然之性孟子性善之訓是也氣質之性亦張子所以發揮出孔子之旨是白乎矣若以性專歸之氣質是白乎則不幾於楊子性惡荀子善惡混之說是白乎乙喩此所以本然之屬吾儒衣鉢而氣質之歸蔥嶺氣味是白乎旀赤子之心純善而惟大人能踐形能盡性是白乎則衆人之不失者尠矣赤子大人之所以分言之者恐以此也是白乎喩未到肯綮未免臆對是白乎則矣身之罪五也聖問中性之未發已發最是源頭不可不劈破處是白去乙矣身愚昧徒知心之有未發已發不知本然之爲未發而氣質之爲已發糢糊說出冥擿做去不能卞明而條陳之矣身之罪六也以性之未發已發言之則氣質固屬於已發是白乎矣未發之前已有氣質是白乎則程子惡亦不可不謂之性之訓非指本然之性卽指氣質而言是白遣性本寂然發而爲情是白乎則聖人之揭出一情字卽爲後人之指南是如乎謂之性之已發則可也是白乎乃若謂之已發之性是白乎則得不專以氣質看是白乎乙喩謂之兼理之氣則可也是白乎乃若謂之兼氣之理則理發而氣隨之論其將爲定論是白乎乙喩四七之辨先賢所以往復而論說之者不啻分明是白乎矣終未歸一若聚訟者然是白乎則以矣身寡昧謏陋之見何敢臆對以增不知爲知之罪是白乎旀性之未發已發之說矣身旣未博考又未預講亦不敢倉卒仰對是如乎程子理有善惡之訓朱子作合字看之訓矣身條對中雖不敢不草草仰對是白乎矣或者之說不知爲何人所記是白遣混圇說去不能指陳是白乎則矣身之罪七也條問之下旣未能詳對緘問之際又未免臆對惶恐震越罔知攸措傳旨內辭緣惶恐遲晩敎味白齊李英發段矣身以才則蔑以識則薄早業明經以爲決科之資而但誦句讀全昧旨訣生在嶠南鄒魯之地不識古人心性之訓是白如乎乃於昨年猥登科第得蒙榮選涵泳於化育之化周旋乎講製之末二年于玆而鈍質莫化蔑識如前無以仰答乎天地生成之恩每中夜以思自不覺惶汗之浹背前後製進已是萬不成樣是白乎所至於今番明德條問之下矣身不能明白條陳是白遣乃敢含糊說去反失本旨是白如乎矣身誠惶恐死罪不知所云是白齊明德者是性之盛貯該載於心而指其虛靈光明處言是白去乙矣身不能曰性曰心自犯於罔赦之罪是白遣程子之以明德屬性帶得別般意思而令後學自覺蹊逕是白去乙矣身迷昧愚魯不識本意之所在是白乎則死罪死罪是白乎旀玉溪本心之喩是所謂仁義禮智根於心者而纔着本之一字已包得性一字在其中是白乎則玉溪之獨覺文成之深味者皆出於是箇見得是白去乙矣身愚騃特甚不能上溯玉溪之本意是白遣又不能遍讀文成之全書是乎等以不能推演而發揮之是白乎旀大人赤子之心心則一也而大人之通達萬變正由於赤子之純一無僞則心之善者當屬於此一邊而心之惡者其或以氣質之或駁或粹或淸或濁而不能不流於惡者是固理勢之固然是白去乙矣身不知善惡之分屬是乎則尤極死罪死罪性只是一而已指其本然則主於理而指其氣質則主於氣是白遣若以先後而言則朱夫子所謂理氣無先後一句語已盡之而主理而言理先而氣後也主氣而言氣發而理隨也性之爲字從心後生是白乎則是所謂理之墮在形氣者而以性而謂之具於心可也以性而謂之氣則似未穩帖是白乎旀元有此理便有此氣則理之所在氣必隨焉者固是當然之論是白乎旀孔子言性之相近敎是遣子思言天命之性敎是乎所蓋當孔子之時人皆知性善之說則所以言氣質之性敎是白遣當子思之時猶未知性之本善則所以言本然之性敎是白乎所若以本然之性而把做氣質看則反不免蔥嶺之氣味也必以本然爲主而專屬於理之一字然後方可以不失吾儒之頭腦而劈破千古之疑案是白乎旀義理具足者大人心也人欲未汨者赤子心也不失其赤子之心者斯能爲大人是白乎旀矣身徒知心之有未發已發而未知性之有未發已發是白遣且以已發屬之心而不謂之性則矣身此等錯解處難免罔赦之科是乎所程夫子云才說性時便已不是性則專指本然而言者也又云惡亦不可不謂之性敎是則專指氣質而言者也若非本然之未發則夫豈有惡之可言是白乎旀情之爲言是由中直遂之義則寂然不動惟性字可以當之感而遂通惟情字可以當之雖以四端言之良置端者是仁義禮智之端則其端之發見者分明是已發之性是旀雖以七情言之程夫子所謂其中動而七情出焉者亦謂之已發之性是良置亦無所不可是白遣若以四端七情竝謂之兼氣之理則不無混圇之弊是白如乎名之曰性而曰未發曰已發之義若曉得分明是白乎則心之出入善惡更不足多卞是白乎矣矣身之庸愚淺見無所考據不能明白條陳尤極死罪是白乎旀程夫子曰理有善惡朱夫子曰作合字看敎是白去乙乃或汎稱先儒不辨爲程爲朱者是尤萬萬錯誤而不獨誤解經義而已文學之重固以經義爲貴而矣身之倥侗無能已莫逃於昨者條對之中矣今於緘問之下昏迷舛錯敢又强所不知以添罪戾悚懍震越靡所容罪傳旨內辭緣惶恐遲晩敎味白齊金處嚴段矣身姿性庸陋學術蔑裂雖粗有所讀之書不過剽竊精英以爲杜撰功令之資是遣至於經傳性理之功初未嘗講究探賾而有身心上一半分所得是乎則凡於發言措辭之際自覺瘡疣錯出魚魯互眩是白乎旀自蒙恩選以來矣身自以爲應試之作卽奏御文字寧拙劣而不得入格不敢恣意簸弄以詭奇無實之言措其間者蓋欲以眞實無僞小心謹愼爲出身事君之一副當拙規則向於疑心題明德之垂問也不知則不敢對事理當然而終未免於强爲之說者亦以不敢對爲未安故也且經義與科體逈別若因條對而少有開發是白乎則實爲矣身之萬幸是白乎等以奉題歸家沈思不已終不得所以爲說且家無書冊可以考閱者是白乎所終宵寒燈製限將迫則其勢不得不以所嘗聞知者爲立論此所以有心統性情之說也然此說本出於張子而亦不敢以張子曰發之者誠以所嘗聞知者亦不能分明故糢糊說去若眞以說爲出於已見者然此已有違於知之爲知不知爲不知之道是白乎則追思厥咎萬萬慙恧不覺流汗沾背是白乎旀若夫玉溪本心之訓矣身實不知其所以然之由是白乎矣蓋以一心字謂之明德不可一性字謂之明德亦不可故特於心字上加一本字則本卽本然之本大本之本而有包得許多般底意是白遣德之爲實得底意亦不出於本之一字是白乎則單擧心字不足爲明德之證而惟此本心二字可以當明德之全體矣此盧氏所以創立己見而不外於經旨者也先正臣李珥之所以取之者恐亦爲是說之有契於心耳故特置是說於明德註脚按聖學輯要可知矣然其竊取之意抑別有所在而矣身不敢臆料妄對以重速罪上之罪是白乎旀至於性之有未發已發此是聖問中第一義而矣身徒知心有未發已發是白遣於性之有未發已發初未嘗知得眞的故其所仰對終涉鶻突未克劈破其肯綮只以已發爲情等語人所易知者而說去是白遣已發所以爲性之證則略無提說不能對揚乎聖問中心性二字互言之旨則自顧惶汗實無置顔之地是白乎矣猶幸因此而得復蒙牖迷發蒙之聖恩矣今此諸條事當一一仰對以贖前慢而前旣失對今又强爲之說甚非誠實底道理矣身不敢生意是白乎矣至於理作合字看一句語矣身不謹之罪尤在於此蓋此出於朱夫子之說而矣身不及考見於語類及性理大全等書遂認作程子說看則性理卞難之際其詿誤穿鑿果如何哉若無所考據而心竊有疑則以不知爲對道理當然是白去乙必漫漶說出至以沒巴鼻之言仰對聖問者是誠何心是白乎旀且程朱等是大賢耳其論理氣心性之說未必大相矛盾而以易傳言之伊川之說與本義有異聖人之不苟同如此今於論理也乃敢以朱子之說誤認以程子之說無難筆之於奏御文字是乎則聖上雖矜其不能而不之罪是白乎乃亦將得罪於斯文人或有以不辨程朱變亂其說代加詆斥則矣身到此雖喙長三尺將無以發明矣思之亦覺毛髮悚然矣向旣速誤對之罪今又不敢一一敷陳是白乎則惶懍震越尤不知所措傳旨內辭緣惶恐遲晩敎味白齊洪樂浚段矣身姿本庸鈍學又鹵莽全昧魚魯之卞常貽伏獵之譏是如乎至於經旨尤爲蒙昧濫廁奎華之選猥被作成之化而大學之書近思之錄全不講習徒歸說夢而今於御題條問其所仰對全沒肯綮徒事含糊致有此緘問之擧是白如乎矣身伏不勝惶汗沾背不知攸措是白乎所程子之以明德屬性者欲令後學自覺谿逕是白去乙矣身只知心統性情而無難屬之於心性者卽矣身之罪是白乎旀本心之訓卽玉溪之下一本字以明本然之性而李文成之載其說於聖學輯要之小註者是白去乙矣身全不識文成引用之義而不得明陳於條對者卽矣身之罪是白乎旀凡人之生得乎天賦之性而及其寓於形氣之中汨於物欲之蔽發而爲惡是白去乙矣身不能以善屬之於何以惡屬之何者是矣身之罪是白乎旀性之有本然氣質猶心之有道心人心而旣不可謂二心則性之亦不可謂之二性也明矣是白乎旀中庸謂天命之性者卽性之主於理而言也程子謂生之謂性性卽氣氣卽性者卽性之主於氣而言是白乎則是所謂或直言本然之性或兼言氣質之性者是白乎旀在天爲理在人爲性而沖理之漢無眹者妙合於形氣則謂之理先而氣後可也是白乎旀氣以成形理亦賦焉而無此氣質則理亦無安頓處謂之氣發而理隨者此也是白乎旀性之爲字從心從生而心是性之郛郭性是與心俱生者是白乎則其兼理氣而言可知是白乎旀雖有此理而理則無形氣則有形而理寓於氣乃能感通是白乎則此所以理之賦於氣而爲性者是白乎旀孔子之言性相近者兼言氣質之性也子思之言大本之中者直言本然之性也而吾儒卽乎氣質而推言本原之性是白去乙蔥嶺之派以心觀心作用是性之說全不識本然之性者是所謂異端之說是白乎旀孩提之童無不知愛其親者卽已發而去道未遠也聖人申夭之德惟酒無量者卽從心所欲不踰矩也而大人全其天性者也赤子保其本心者也則大人之不失赤子之心者蓋取其保其本心是白乎旀性之有未發已發而寂然不動謂之未發感而遂通謂之已發是白乎則性之已發者本謂之情也而程子之謂便已不是性者蓋謂性之寓於形氣而猶異於在天無極之妙是白乎旀程子之又謂惡亦不可不謂之性者卽本然之性寓於形氣之中而性之發於形氣者雖非本然之性亦謂之氣質之性則譬如水之淸濁者淸固水之本體而濁亦不可不謂之水是白乎乃性之惡者實出於已發之後則恐不可言惡於未發之前是白乎旀七情四端之說李文成卞之已詳以矣身淺陋之見不敢更事覶縷而性之在中而見於外者猶物之緖見於外則恐是兼氣之理是白乎旀性之曰未發曰已發者卽寂感之謂則未發者本然之體也已發者形氣之用也雖是未發而亦謂之已發未爲不可是白乎旀心之出入卽操存舍亡之義則與發未發之訓所指各異是白乎旀程子謂理有善惡而朱子之謂理字只作合字看者矣身僅得略陳於條問之對是白乎旀至於先儒說之泛稱矣身只憑前日依俙之見遽然引用自歸欺罔之科卽矣身之罪是白乎所條問之下旣不能詳陳緘問之際又未免臆對滿心惶恧不知攸措傳旨內辭緣惶恐遲晩敎味白齊金熙周段矣身性本愚陋識又魯莽我聖上敎詔之方不啻若慈父之敎子嚴師之敎蒙而矣身只是一儱侗無知之物乙仍于前後孤恩負聖之罪不能盡擧兺除良今番御題之條問何等至重是白去乙矣身不知題意之緊重在於甚條是白遣依俙說到含糊做去實是自犯罔赦之科是白如乎至於玉溪本心之說則本心二字直指是心之本體而有合於章句之訓是白乎則斯可謂獨得之見而李文成之取之其亦有在於是是乎喩矣身寡陋無知不得見文成之言是白乎所不能條對於請申之下是白遣至於屬善屬惡則無論赤子心大人心是白遣心本是合理氣者則氣之發用處不能無善惡而若於赤子大人則非所擧論是白遣若所謂性則只是一而已而以本然言則主於理而以氣質言則主於氣是白遣若以先後言則朱夫子語類中嘗以理氣無先後爲訓是白遣又嘗曰終是理先而氣後是白乎則似是指萬物未生之時而言是白遣程夫子於中庸章句則曰氣以成形而理亦賦焉則似是指萬物成性之時而言是白遣性者是理之入於氣而成者則從心從生雖謂之氣而理在於中是白遣理者是無情爲無造作底物事則掛搭住着而不能不待於氣是白乎旀性相近則孔子有訓是白遣大本之中則子思有言是白如乎以本然氣質而言則必以本然爲主而後不失是性之本體是白乎旀若以大人赤子之心而言則赤子之心惟是純善而不失其純善者斯能爲大人則此所以必以惟大人不失赤子之心言之者是白乎旀至於性之未發已發則矣身條對之不能明白實是學術之疎漏識解之未透是白如乎凡言性者皆指形而下者言之而理之乘氣有體有用是白乎則其渾然在中者斯其爲未發之性是白遣緣竟而出則斯其爲已發之性是白乎所以程子說觀之良置亦謂惡亦不可不謂之性是白乎則其於未發之前惡無可言而必於已發之後可以言惡是白如乎程子之指其已發之性而言者不啻明白是白乎旀雖以四端言之端者是仁義禮智之端而仁義禮智卽性也則其端之發見者分明是性之發是白乎旀以七情言之良置大本之發而爲喜恕哀樂則大本之發斯其爲性之發者不啻較然明著是白乎所聖人之揭出情字而以爲寂然不動之所發者雖謂之已發之性亦無所不可是白乎則若以七情四端竝謂之兼氣之理是白乎則不得無混淪之弊是白如乎四端則理爲主而理發而氣隨是白遣七情則氣爲主而氣發而理乘之是白乎則矣身曾於先正臣李滉說見之是白如乎理氣之發固非如矣身愚陋之見所能容易說道是白乎所惟是心與性只是一而已是白乎則心之未發已發而可驗是性之未發已發是白如乎性之未發已發其爲發前聖未發者明矣是白如乎矣身識未到見未徹不能透到此關是白遣其他雜引先儒指無爲有殆有甚於場屋之文字者尤是萬萬罔赦之罪是白如乎今於緘問之下又是依舊伎倆而不能明白到底傳旨內辭緣惶恐遲晩敎味白齊李東萬段矣身姿性愚庸學識鹵莽猥玷華選今已三年于玆而我聖上所以誨責之勸戒之者不啻如慈父之詔迷子嚴師之訓蒙學必欲使矣身等咸囿於鳶魚樂育之化振作於太和文明之世則雖如矣身之庸愚而蔑製者固宜仰體聖意俯就微工是白如乎甲寅大學之講昨冬近思之講俱未免魚魯之譏伏獵之誚至今追思惶汗浹背是白加尼至於今番御題之明德條問又未能明白仰對專事含糊致有此緘問之擧惶懍之極不知所以仰對是白如乎今此緘問之下固宜逐條供對以效一得之見是白乎矣矣身日昨仰對之文都是臆見專沒肯綮是白乎所若論其罪已極難赦兺除良今又敢强其不能專以臆對是白乎則是非誠心事君之道兺不喩又有乖於不知爲不知之義是白等以不敢糢糊仰對傳旨內辭緣惶恐遲晩敎味白齊柳遠鳴段矣身品性愚迷學識鹵莽素蔑師授之工又乏幼學之勤倖登科第猥玷榮選是白乎則宜以榮感之心益勉肄習之業是白乎矣逐月試製文莫猶人屢年課程迷不知方矣身之罪萬殞猶輕是白遣至於今番條對專昧經旨自速重罪到此地頭實不勝惶懍是白齊明德二字是心之包乎性而朱夫子釋之以虛靈不昧具衆理應萬事則所謂明德者卽合心性而得其光明瑩徹者是白去乙不能明白指陳是固矣身之罪是白遣程子雖以明德屬之於性而有別般微旨之帶得是白乎則直屬於性者是固矣身之罪是白遣玉溪之獨覺是本心之本字而理具於其中譬如寶鑑之光明則文成之深味此說似在於此是白乎喩不能提及於請申以下者是固矣身之罪是白遣赤子之心純一無僞而大人之心復其天命則此所謂大人之心不失赤子之心而心可謂善不可謂惡是白乎矣至若氣質之所拘不能無惡是白乎旀指本然則理也指氣質則氣也性本一也而以本然氣質之有異故所以有二名焉是白遣至如理氣先後之說朱夫子有理無先後之訓氣發理隨之義以七情之感也氣爲之主而理亦隨焉此可論於情也不可論於性也從心從生則性可謂氣而亦可見理之寓於其中矣原有是理便有此氣固是當然而無是氣則理亦無所寓矣孟子之言性善指其本然而蔥嶺之墮一邊屬之氣質是白乎旀大人赤子之心則固是純乎善而惟其盡性而踐形不失其正者大人爲然是白遣至於聖問中第一義在於性之未發已發是白乎則矣身闕而不對是固罪上添罪是白乎所性有未發已發則心亦有未發已發是白如乎程子所訓惡亦不可不謂之性者專指氣質而言也若言其本然未發之前則惡無可言是白乎旀四端卽仁義禮智之端而仁義也禮智也自是性也其端之發見者恐是性之已發是白乎旀寂然不動可以性之未發當之感而遂通可以性之已發當之而四端七情雖謂兼氣之理亦可也以此觀之心無出入之義心有善惡之分不難知之是白去乙不能明白指陳是亦矣身之罪是白遣理有善惡此是程子之訓而朱子以爲不可以實理看當作合字看則出於朱書見於近思釋疑註而混圇說去是亦矣身之罪是白乎旀矣身以蔑裂之識未效剖析之言向於條問之際多有錯對今此緘問之下又復糢糊伏地隕越罔知攸措傳旨內辭緣惶恐遲晩敎味白齊姜浚欽段矣身恣性鹵莽見識蒙昧讀書則魚魯僅別談經則谿逕莫尋及叨文華講製之選蒙被聖上作成之恩亦已數年于玆是白乎矣愚鈍之質終始未化顫蒙之識依舊不進甲寅之講大學乙卯之講近思徒事口耳全無實得性理之微奧文義之糟粕皆不免賣櫝還珠甚至錯誦音吐不能開口論說是白去乙聖度天大不加誅罰牖迷啓惑屢勤恩敎不啻若慈父之詔迷子而矣身不能惕然改圖報答鴻造是白遣今番御題之附對也不知肯綮之所在只以混圇荒雜之語草草說去專沒倫脊自速不誠不敬之罪致勤十行淸問矣身滿心惶懍直欲鑽地而不可得是白遣明德二字卽大學開卷第一義也而矣身素無體認之工又無講劘之素但知章句兼釋心性情之說而不能明白指陳於前而至於程子屬性云云矣身亦不能記其出於何書是白乎旀盧玉溪所以必稱本心李文成所以甚味其義者單擧一心字則不足以盡明德之義而心字上着一本字則理在其中而能虛靈洞澈之體可見也此乃文成所以採錄聖學輯要中者而矣身初不能分明說破今始覺悟是白乎旀本然之性墮在氣質中則便稱氣質之性而其實一也人生得天地之理又得天地之氣氣以成形理亦賦焉氣者理之所寓而理者氣之所以然者也非理則無以有此氣非理則無以見此理程子曰動靜無端陰陽無始朱子曰理氣不可分先後然則理發而氣隨氣發而理乘亦其理也從心從生之說兼氣而爲言原有此理之說由氣而溯本者也氣質本然之對擧而拈出宋賢之發前未發而性之相近孔子言之大本之中子思論之然則氣質本然之說其來已久而不可偏廢也若專屬氣質而認心爲理則所謂蔥嶺帶來氣味也赤子之心惡未用事大人之心善能充量善能充量而能復其初則與惡未用事者相似故曰不失赤子心歟矣身不能明辯是白乎旀至於性之有未發已發事段矣身雖免漏却不對而所對不能明的不勝惶恧是白遣程子所謂纔說性時便不是性惡亦不可不謂之性者矣身嘗疑其未發時如何知得惡亦爲性而第念程子所言乃指氣質之性則氣質之天生駁濁如鬪越椒者雖於未發時亦必有爲惡之理則程先生之云似無可疑是白乎旀性之寂然不動卽是未發而感而遂通則爲情若使當時初未有情字則七情之發四德之端謂之已發之性可也謂之兼氣之性亦可也然兼氣二字只見其體而不見其爲已發也恐不若稱之曰已發之性也蓋道之浩浩何處下手惟明於性情之說然後始可體驗而着工故聖賢旣曰性而又曰未發已發者所以深示學者也蓋性之有未發已發猶太極之有動靜也心之有未發已發猶陰陽之有動靜也不但陰陽之有動靜而太極亦有動靜則不但心有未發已發而性亦有未發已發是白乎乃矣身只據依俙想像之說而不能反復發明以對揚休命之萬一矣身之罪至此而益無所逃於天日之下傳旨內辭緣惶恐遲晩敎味爲等如白侤是白臥乎在亦而前各人等緘辭是白置敎是有亦上項洪奭周段明德之屬心似多本心之自含性字指陳最親切理氣如形有影不可析爲二物而性之已發則可已發之性則不可云者尤得聖問之肯要前對雖盡葫蘆今供可收桑楡御考二下裒然諸券論以奬勸之方合有原恕之端是白遣其餘文臣徐俊輔金熙洛金近淳金履載曺錫中李勉昇李英發金處巖洪樂浚金熙周李東萬柳遠鳴姜浚欽等段其所條對不無優劣而言德而不釋明論性而或遺氣大人赤子之異同未發已發之境界橫䜿說去專事杜撰未見迷津之覺筏摠是磨驢之舊踏曾不能對揚聖旨之萬一是白如乎所當考律稟處是白乎矣旣有捧草供以入之命上裁何如判付啓卿之跋辭論理未免語焉而不精擇焉而不詳何異於釋仁以博愛反悖汎愛而親仁之本旨乎將此跋辭比律勘罪有非無情者不得盡其辭之道諸文臣亦未必中心厭服下弘文館議處爲良如敎